Der har været hårde dueller om både point og ære mellem de to nordjyske ishockeyhold, AaB og Frederikshavn White Hawks. Og indtil i dag kæmpede de to hold indædt om den sidste plads i slutspillet. Men nu er afgørelsen så faldet på skrivebordet langt fra de nordjyske ishockeyareaner. Totempo HVIK har  nemlig indgivet konkursbegæring, og det betyder, at der kun kommer fem hold med i slutspillet fra mellemspil A. De resterende tre hold til kvartfinalerne tages fra mellemspil B og bliver Esbjerg, Frederikshavn og AaB, idet Herlev ikke har point nok til at nå slutspillet.

Referat:
Begge de nordjyske ishockeyhold er sikre på at gå i slutspillet, fordi Totempo HVIK er gået konkurs.